钦定古今图书集成/理学汇编/学行典/第023卷 > 皇极经世心易发微四 > 《大定根源》
## 钦定古今图书集成/理学汇编/学行典/第023卷 > 皇极经世心易发微四 > 《大定根源》

“先从动处起元机，次下今年月日时。四柱阴阳加策
毕，却将克岁数除之。加除千百十零定，观其生克定
忧疑。全以十宫为领袖，千百零爻作对持。日辰又是
十之主，宾主相依怕背驰。百零生十十生日，吉神扶
助福来居。百零克十十克日，凶煞加临祸莫疑。恶事
须要逢隔断，好事逢空又不宜。身数有时身数断，无”
身上下互推移。收归有处方为美，归处无情福亦稀。
数分上下合成卦，又把卦爻随日支。参以《周易》本爻
断，吉凶休咎在爻辞。卦爻合数为大吉，百事如心不
待思。卦吉数凶微有咎，卦凶数吉亦为奇。断数如斯
无差别，祸福分明预得知。